विजिलेंस टीम पहुंची तो पड़ोसी की छत पर फेंक दिए ₹3 करोड़
Raid at Additional Deputy Collector's House in Bhubaneswar,  इस पैसे को बचाने के लिए डिप्टी कलेक्टर के परिवार ने पैसों को डिब्बे में भरकर पड़ोसी की छत पर फेंक दिया था।
ओडिशा के नबरंगपुर में एडिशनल सब-कलेक्टर प्रशांत राऊत को विजिलेंस की टीम ने नबरंगपुर से अरेस्ट कर लिया। प्रशांत के पास उनकी आय से ज्यादा की संपत्ति मिली। गिरफ्तारी से पहले प्रशांत के घर और ऑफिस समेत 9 जगहों पर 3 दिन तक छापा मारा गया। राऊत को​​​​​​ सुंदरगढ़ विजिलेंस कोर्ट में पेश किया जाएगा।
छापे के दौरान विजिलेंस की टीम शुक्रवार की रात प्रशांत के भुवनेश्वर वाले घर छापा मारने पहुंची तो उनके परिवार ने 3 करोड़ की नकदी डिब्बों में भरकर पड़ोसी की छत पर फेंक दी थी। हालांकि विजिलेंस टीम ने इसे भी जब्त कर लिया।
गिरफ्तारी के बाद मनाया जश्न, बांटी मिठाई
नबरंगपुर की जनता ने प्रशांत की गिरफ्तारी की खबर सुनते ही उनके ऑफिस के बाहर जश्न मनाया और मिठाई बांटी। स्थानीय निवासी उत्तम त्रिपाठी का कहना था कि आज उन्हें नबरंगपुर के रावण से मुक्ति मिल गई। प्रशांत रोज लोगों से पैसे ऐंठता था। नबरंगपुर की जनता उससे परेशान थी।
प्रशांत के पास से क्या-क्या मिला
पहले भी अरेस्ट हो चुका था प्रशांत
प्रशांत कुमार ओडिशा प्रशासनिक सेवा में 1996 बैच का अधिकारी था। उसकी पोस्टिंग बालासोर, बरगढ़, जाजपुर, केंद्रपाड़ा और कटक में भी रही। उसने पहले जाजपुर केंद्रपाड़ा में तहसीलदार के तौर पर काम किया। 6 नवंबर 2018 काे प्रशांत को सुंदरगढ़ जिले के बिसरा ब्लॉक बीडीआई के तौर पर एक लाख रुपए रिश्वत लेते हुए गिरफ्तार किया गया था। बाद में उसे नौकरी से सस्पेंड कर दिया गया। 18 जनवरी 2020 को उसे अतिरिक्त उप-जिला कलेक्टर के रूप में नबरंगपुर में तैनात किया गया था।
छापेमारी से जुड़ी ये खबरें भी पढ़ें...
सीतामढ़ी में हाफ पैंट, नंगे पैर सीओ को उठाकर ले गई विजिलेंस​​​​​​
डुमरा सीओ को विजिलेंस की टीम ने 25 हजार की घूस लेते रंगेहाथ गिरफ्तार किया है। मंगलवार की सुबह डुमरा सीओ चंद्रजीत प्रकाश के कैलाशपुरी स्थित आवास पर विजिलेंस ने छापेमारी की। टीम उसे हाफ पैंट, टी-शर्ट और नंगे पैर ही अपने साथ उठाकर ले गई। पढ़ें पूरी खबर...​​